# אגודלים (משחק)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אגודלים הוא משחק חברה לשני שחקנים ומעלה. במשחק אגודלים המפסיד (או זה שנשאר במשחק אחרון) הוא זה שמוטלת עליו המטלה או העונש. אגודלים הוא גם פתרון יצירתי לנושאים שבמחלוקת.

### [עריכה] לפני שמתחילים

- השחקן שיתחיל ייבחר על ידי הגרלה במשחק כגון אן דן דינו, אבן נייר ומספריים או זוג או פרט.
- כיוון המשחק ייקבע מראש על ידי השחקנים.

### [עריכה] חוקי המשחק

- כל משתתף בתורו בסיבוב אומר מספר (המספר תלוי בכמות המשתתפים) בו ברגע שנשמע המספר, המשתתפים מרימים באותו הזמן את אגודליהם. הם רשאים להרים אגודל אחד, שני אגודלים או לא להרים אף אגודל.
- אם כמות האגודלים שהורמו שווה למספר שאותו אמר המשתתף, הוא רשאי להסיר \ "להוציא מהמשחק" יד אחת (כלומר אגודל אחד פחות).
- האחרון שנשאר עם אגודלים במשחק הוא המפסיד.

### [עריכה] כמות המשתתפים

לכמות המשתתפים יש קשר ישיר לקושי המשחק ולאורכו. לדוגמה, במשחק בן 4 משתתפים, כל משתתף בתורו רשאי להגיד מספר בין 0 ל 8 (כמות האגודלים המקסימלית במשחק). כשמתקדם המשחק, פוחתת כמות האגודלים שניתן להגיד.

### [עריכה] משחק לדוגמה

רועי ומיכאל משחקים אגודלים. מיכאל הוגרל להתחיל. מיכאל פוצח ואומר את המספר "שלוש". מיכאל מרים אגודל אחד ורועי מרים שני אגודלים. סכום האגודלים הוא שלוש לכן מיכאל צדק ומוציא יד אחת מהמשחק.
תורו של רועי. רועי אומר את המספר "אחד". רועי לא מרים אף אגודל ומיכאל מרים שני אגודלים. רועי לא קלע ונשאר עם שני אגודלים במשחק.
תורו של מיכאל שנית. מיכאל אומר את המספר "אחד" ומרים אגודל אחד. רועי לא מרים אף אגודל. מיכאל צדק בפעם השנייה ולכן הוא יוצא מנצח מן המשחק. רועי הוא המפסיד.

### [עריכה] עקרונות מנחים

- בכל תור, כשנאמר המספר, כל המשתתפים חייבים להרים (או לא להרים כלל) את אגודליהם מיידית. עקרון הזמן מאוד חשוב. אסור לספור אגודלים ואז להחליט.
- אגודלים הוא משחק עם טקטיקה. יש השפעה פסיכולוגית של כמה גורמים:
  - מספר האגודלים שכל שחקן הרים בסיבוב הקודם.
  - הזמן שכל שחקן בתורו מחכה לפני שהוא אומר את המספר.
  - המספר שנאמר בתור הקודם וכמות האגודלים שהורמו.

שחקן אגודלים טוב יודע לנצל את כל הגורמים הנ"ל לטובתו.
אגודלים ידוע כמשחק שתייה טוב, כאשר המפסיד צריך לשתות. לאחר כמה סיבובי שתייה, מהירות התגובה של השחקנים פוחתת והמשחק נהפך למשעשע ביותר.
המשחק צובר תאוצה בשנים האחרונות בקרב צעירים ברחבי הארץ.

מקור: http://he.wikipedia.org../../../%D7%90/%D7%92/%D7%95/%D7%90%D7%92%D7%95%D7%93%D7%9C%D7%99%D7%9D_%28%D7%9E%D7%A9%D7%97%D7%A7%29.html

קטגוריה: משחקי חברה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש